ОБЯВА
 С Разпореждане № 244/28.09.2026 г. на Административния ръководител – председател, Районен съд - Велики Преслав ОБЯВЯВА КОНКУРС за назначаване на 1 щатна бройка съдебен служител на длъжността „Призовкар“.

         1. Описание на длъжността: Отговаря за своевременното и законосъобразно връчване на призовките и съдебните книжа съгласно правилата на процесуалните закони.

         2. Минимални изисквания за заемане на длъжността „Призовкар“: кандидатите трябва да отговарят на изискванията за заемане на длъжността съгласно чл. 340а, ал.1 от Закона за съдебната власт. Към момента на назначаване кандидатът следва да отговаря на изискванията на чл. 340а, ал.2 от Закона за съдебната власт и чл. 137 от Правилника за администрацията в съдилищата. Завършено средно образование.

3. Специфични изисквания за заемане на длъжността: отлични познания и практически умения за работа с персонален компютър и стандартна офис техника; познания по стилистика, правопис, граматика и пунктуация; мотивация за работа; готовност за поемане на допълнителни трудови задължения; способност за работа в екип; преимущество - да притежава правоспособност за упражняване на професия за обслужване на парни и водогрейни котли, котли с високотемпературни органични топлоносители и съоръжения към тях по Наредба № 2 от 17 януари 2001 г. за условията и реда за придобиване и признаване на правоспособност за упражняване на професия по обслужване на парни и водогрейни котли с оглед заместване при отсъствие на работника, поддръжка сгради-огняр.
4. Необходими документи за участие в конкурса: писмено заявление /свободен текст/ за участие в конкурса, подадено лично или чрез пълномощник;  подробна професионална автобиография, подписана от кандидата; декларация/съгласие за обработване и съхранение на личните данни /на интернет страницата на съда/; декларация, удостоверяваща минималните изисквания за заемане на длъжността по чл. 340а, ал. 1 и ал. 2 от ЗСВ /на интернет страницата на съда/;  декларация, за липсата на обстоятелствата по чл.107а, ал. 1 от КТ /на интернет страницата на съда/; свидетелство за съдимост /в оригинал/; документ за медицински прегледи за постъпване на работа /карта за предварителен медицински преглед/; удостоверение за наличие или липса на образувани наказателни производства и повдигнати обвинения от Окръжна прокуратура-Шумен; копия на документи, удостоверяващи придобита образователна степен; други документи, които кандидатите   могат  да  подават, доказващи тяхната квалификация и умения, свързани  с  изискванията за заемане  на  обявената длъжност, вкл. удостоверяващи трудов стаж и професионален опит; пълномощно за подаване на документи /когато не се подават лично от кандидата/. Копията на посочените документи, следва да бъдат саморъчно заверени.

5. Начин на провеждане на конкурса:

Конкурсът да се проведе от комисия, чиито членове се назначават от административния ръководител на съда. На комисията да се предоставят всички приети документи за участие. Комисията заседава в пълния си състав и взема решения с обикновено мнозинство. За всяко заседание се води протокол, който се подписва от всички нейни  членове. 

Първи етап - след изтичане на крайния срок за приемане на документите за участие в конкурса,  комисията провежда заседание за допускане на кандидатите. Членовете на комисията разглеждат всяко постъпило заявление, с приложенията към него и преценяват дали те са подадени в срок, дали са представени необходимите документи и дали те удостоверяват изпълнението на всички изисквания от настоящата заповед. Решението на комисията се оформя в протокол, като съобразно него се изготвят списък на допуснатите кандидати. В протокола се посочват датата на провеждане на конкурса, началният час и мястото на провеждане, /включително датите, часовете и местата на отделните етапи/, списък на недопуснатите кандидати, в който да се посочат основанията за недопускането им. Недопуснатите  до конкурс кандидати  могат да подадат жалба до административния ръководител на Районен съд Велики Преслав в 7-дневен срок от обявяването на списъците, който се произнася окончателно  в 3-дневен срок. Жалбата не спира конкурсната процедура.

Втори етап-проверка на практическите умения на допуснатите кандидати, заложени в специфичните изискванията за заемане на обявената длъжност и събеседване.

Протоколът с крайното класиране да се обяви на информационното табло и на Интернет страницата на Районен съд - Велики Преслав в 3-дневен срок от приключване на конкурса. 

Минималният размер на основната заплата за длъжността е 691.00 € и 51.00 € за ранг.                

Кандидатите могат да получат допълнителна информация на телефон 0538/48329 или 0538/48307. 

Информация и съобщения във връзка с конкурса, да се  обявяват на информационното табло в Съдебната палата и на интернет страницата на съда. 

Срокът за подаване на документи е 30 календарни дни, считано от датата на публикацията на обявата за конкурса в местен ежедневник.

        Място за подаване на документите за кандидатстване: Съдебна палата гр.Велики Преслав, ул.”Борис Спиров”,№ 80, 2-ри етаж, ст.№ 22-Регистратура,  от 09.00ч. до 17.00 часа.

При подаването на документите кандидатите могат да се запознаят с длъжностната характеристика за обявената длъжност.

